GiliGold/VAD_KnessetCorpus huggingface dataset:
גלדיס ברזנובסקי: עד שאנחנו משיגים מקום, לוקח לנו זמן רב וכנראה זה קורה בגלל שאנחנו לא יודעים רוסית.
גלדיס ברזנובסקי: אני מצטערת, לא באתי לכאן כדי לתקוף אף אחד, אבל אחרי שאני שומעת את הנתונים האלה, חמתי עולה.
סופה לנדבר: כמה עולים מדרום אמריקה מתגוררים בירושלים?
גלדיס ברזנובסקי: אני מייצגת כ-20 אלף עולים שמתגוררים בירושלים.
גלדיס ברזנובסקי: לנו אין מקום, אין לנו מתנ"ס, כולם רוצים לגבות מאתנו דמי שכירות כאשר אנחנו רוצים להעביר פעילות מסוימת.
גלדיס ברזנובסקי: בבית התרבויות כאשר אנחנו רוצים לקיים את הפעילות כך שתעלה 10 שקלים, מחייבים אותנו לגבות מכל עולה 35 שקלים.
סופה לנדבר: אני מבינה את הכאב שלך, אבל לא כאן המקום לדון בנושא הזה.
גלדיס ברזנובסקי: למה הזמינו אותנו?
גלדיס ברזנובסקי: ניר ברקת דיבר על אפליה.
גלדיס ברזנובסקי: הפרסום הזה הוא ברוסית ובעברית, ואם כן, אני לא הייתי צריכה להיות כאן.
סופה לנדבר: אין כאן מקום לגזענות.
סופה לנדבר: זאת ועדת הכנסת.
גלדיס ברזנובסקי: נכון, אין מקום לגזענות.
גלדיס ברזנובסקי: אני מסכימה.
סופה לנדבר: את יכולה להגיע לוועדת העלייה והקליטה, ואם יושב-הראש ירצה לדון בנושא, הוא ידון בו.
סופה לנדבר: הנושא הזה לא קשור לוועדת פניות הציבור.
סופה לנדבר: דבריה של נציגת משרד הקליטה היו מפורטים.
סופה לנדבר: אני יודעת שהעברתם כספים רבים לעיריית ירושלים.
סופה לנדבר: אם הכספים שאתם מעבירים לא מגיעים לייעודם, צר לי על כך.
סופה לנדבר: כאמור, אני לא רוצה לנזוף באף אחד.
סופה לנדבר: התחלנו את הישיבה בדיון על בית הקהילות ובנושא הזה נמשיך.
סופה לנדבר: אני חושבת שהתקדמנו במשהו.
סופה לנדבר: יש דברים שאנחנו לא מנהלים בוועדות הכנסת אלא לשם כך קיימים מוסדות אחרים.
30700: בתשובה לדבריה של גלדיס.
30700: בואו נשים את הדברים על השולחן.
30700: הכי קל הוא שכאשר מתעוררת בעיה אחת, מערבבים אתה עוד בעיות ולגרום לכך שבעיה אחת תהיה מול השנייה.
30700: לצערנו בירושלים יש הרבה מאוד בעיות.
30700: במקרה של בית הקהילות אנחנו מדברים על משהו שעבד ועכשיו לא עובד.
30700: אם כן, בואו לא נקלקל את מה שעבד אבל במקביל נדאג להגדלת התקציבים ולחלוקה שוויונית.
30700: בוודאי שכולנו בעד שוויון ובוודאי אנחנו רוצים לתקן את הטעון תיקון.
30700: במה שעובד, לא נוגעים.
30700: אנחנו רוצים לטפל בדברים החסרים ובדברים שעבדו והתקלקלו.
30700: אני אשמח לשבת אתכם אחרי שנלמד את המטריה ונשמע.
30700: אם יש מאבקים נוספים שצריך לצאת אתם, נצא גם אתם.
30700: אם יש דברים נוספים שצריך לטפל בהם, בשמחה רבה.
30700: כאמור, אנחנו צריכים להיזהר ולא לערבב בעיה אחת עם בעיה שנייה.
סופה לנדבר: אני רוצה שהנושא של בית הקהילות יתקדם, וכך אני מבקשת ודורשת.
סופה לנדבר: אני דורשת לקבל בישיבה הבאה תשובות ברורות.
סופה לנדבר: סנקציות על כספים שנותן משרד הקליטה, אנחנו כבר נעשה במקום אחר.
סופה לנדבר: לצורך כך קיימת ועדת כספים, בה אני חברה.
סופה לנדבר: קיימנו היום ישיבה כדי להגיע למטרה והמטרה היא שבית הקהילות בירושלים יעבוד כמו שצריך.
סופה לנדבר: בגלל חוסר זמן, אני צריכה לצאת לישיבת ועדה אחרת, לא יכולתי לתת את רשות הדיבור לכולם ואני מבקשת מכם לא להיפגע.
סופה לנדבר: המקום הזה הוא לא מקום של דיבורים אלא של מעשים.
צבי פגיס: אני מתנדב בבית הקהילות ומבקש לומר שתי מלים.
צבי פגיס: כל אחד צריך לדעת שבבית הקהילות כל העובדים הם מתנדבים שלא מקבלים תשלום.
צבי פגיס: בזמנו עיריית ירושלים ביטחה את המתנדבים, נתנה להם כרטיסי נסיעות ודברים נוספים, אבל היום לא מקבלים כלום.
צבי פגיס: אלפי מתנדבים נמצאים בבית הקהילות, אבל הם לא יכולים לעבוד שם יותר כי אין באפשרותם לשלם מכיסם עבור הנסיעות.
סופה לנדבר: אתה נמצא כאן היום לראשונה ולא שמעת מה נאמר בישיבה הראשונה.
צבי פגיס: נכון, אני מצטער על שלא הייתי, אבל אני מציין מה שקורה היום.
סופה לנדבר: מאחר שאנחנו יודעים מה קיים היום ומה לא קיים היום, אנחנו עושים ישיבה נוספת.
סופה לנדבר: ועדת העלייה והקליטה, גם היא דנה בבית הקהילות.
סופה לנדבר: אנחנו עוסקים בבית הקהילות בירושלים ובלשכתו של ראש העיר יותר מדיי זמן ואני רוצה להגיע למעשים.
סופה לנדבר: אני מבקשת ממשרד הקליטה לקבל בישיבה הבאה פירוט שבו ייאמר כמה קיבלו המתנדבים וכולי.
סופה לנדבר: אני רוצה שתאמרי לנו מה הלך לבית הקהילות, כמה כסף ניתן למתנדבים וכולי.
סופה לנדבר: אם יש לך את זה כאן, תשאירי לי את הרשימה.
פיני גלינקביץ: רק להרגיע, יש ביטוח ואף אחד לא נגע בביטוח ואי אפשר לגעת בו.
פיני גלינקביץ: זה עלה בקצה מבלי שאני הזמנתי את הנוכחים להתייחס לכך, אבל בית קהילות העולים הוא בית קהילות העולים וכך צריך להתייחס אליו.
פיני גלינקביץ: לצד ההתפרצות שהייתה כאן, צריך לראות איך בהמשך מחברים את בית הקהילות.
פיני גלינקביץ: חשוב לי לדעת.
פיני גלינקביץ: אם אתם מצפים בתחילת מאי שאיקס קורסים ייפתחו או ייפתחו שלושה פרויקטים, זה לא יהיה.
סופה לנדבר: אנחנו קודם כל רוצים שלא יסגרו דברים שקיימים.
פיני גלינקביץ: אנחנו לא נוגעים בשום דבר.
פיני גלינקביץ: בגלל הרגישויות, אנחנו עכשיו לא נוגעים בשום דבר.
פיני גלינקביץ: יהיה תהליך של עבודה עם מפגש, עם דיון, עם תחילת עבודה משותפת.
פיני גלינקביץ: על הדברים האלה אני אוכל להצהיר לקראת הדיון הבא.
פיני גלינקביץ: אל תצפו שיהיה שחור ולבן.
פיני גלינקביץ: העבודה שהייתה, יש עליה הערות ואנחנו רוצים לשפר אותה.
פיני גלינקביץ: לשם כך אנחנו כאן.
פיני גלינקביץ: אשמח לקבל את הטלפון, לשוחח בתחילת מאי, עוד לפני שאתם קובעים את מועד הישיבה, לראות האם זה רלוונטי ומה יהיו התכנים.
סופה לנדבר: תעדכן אותנו.
סופה לנדבר: אנחנו נכין לך את הדרך שתהיה דו-צדדית.
סופה לנדבר: במקום שאנחנו נזמין אותך, בתחילת מאי תתקשר ותאמר שאתה מוכן לפעול בדרכים אלו ואלו, ותקיימו את הישיבה.
סופה לנדבר: אני מבטיחה לך שאם לא יתקדמו דברים, אני לא אהיה כל כך טובה.
סופה לנדבר: בוקר טוב רבותיי אנחנו פותחים את הישיבה של הוועדה לפניות הציבור, הנושא שלנו מאד כאוב, הנושא שאנחנו מקבלים עליו גם בועדה, גם אנחנו כחברי כנסת מקבלים מאות פניות זה נושא שממשיך להיות אצלנו בכותרות ובסדר היום יומי גם של ועדת פניות הציבור וזה העניין של משרד הפנים ואני צריכה להגיד שלועדה הגיעו מאות פניות שאנחנו נציף אותם חלק קטן אחר כך, בהמשך הישיבה ואני רוצה להגיד בפתיחת הישיבה שהשתנו דברים במשרד הפנים אבל יחד עם זאת כנראה כולנו יודעים שבשנת 2005 היה דו"ח ביקורת וחברי הכנסת יודעים עליו שהיה דו"ח ביקורת מאד קשה על משרד הפנים, היה כתוב בדו"ח על המון דברים שקורים במשרד הפנים.
סופה לנדבר: נניח שני מקרים שהם זהים שהגיעו לכמה לשכות שונות והטיפול היה שונה.
סופה לנדבר: יחד עם זאת אני רוצה לומר שבחלק מהלשכות או ברוב הלשכות אין תרגום לרוסית, אין תרגום לצרפתית, אין פקידים דוברי שפות שבשימוש העולים ואנשים צריכים לתרגם את המסמכים שכל תרגום זה לא חייב שאחר כך מתקבל אישור או אזרחות אבל בהתחלה שולחים אותו לתרגם את המסמכים שאני חושבת שבתור מדינה קולטת עלייה במשרד הפנים צריך להיות תרגום במקום, לא יכול ולא ייתכן שזה עולה הון תועפות ואנחנו כולנו מבינים שלעולים חדשים מאות שקלים שחסרים לו לאוכל ולדברים אלמנטריים זה דבר שלדעתי פסול ביחס של משרד הפנים.
סופה לנדבר: חבר הכנסת מיסז'ניקוב, בגלל שאתה מרכז את הפניות של משרד הפנים אני חושבת שאתה הראשון שתדבר.
סטס מיסז'ניקוב: עצם הישיבה היא סביב הנושא שגם עלה בפגישה שלנו שזה באמת מחסור של דוברי רוסית בלשכות של משרד הפנים.
סטס מיסז'ניקוב: שנים רבות הלשכות האלו הפכו לאיזה שהוא מקום לא כל כך אהוב בקרב העולים, מה לעשות, מי שמבקר גם בקופת חולים וגם במשרד הפנים זה לא בגלל שרוצים לבקר שם אלא בגלל שמוכרחים לבקר שם וזה תחנות שצריכות להיות קצת יותר מסירות פנים לבאים שם והדבר הראשון וההכרחי כדי להסביר פנים לכל מי שמגיע לשם זה פשוט לדבר בשפתו כדי שהוא יבין על מה מדובר.
סטס מיסז'ניקוב: כי יש הרבה מאד תקנות במשרד הפנים, חלקן מפורסמות באינטרנט, חלקן מפורסמות ברבים אבל אפילו אני שהעברית שלי היא די טובה מתקשה להבין לפעמים מה רוצים, לאיזה תקנה מתייחסים ואיך בכלל מה הקשר בין התקנות.
סטס מיסז'ניקוב: על פי כמה וכמה קשה לדרוש מאנשים חדשים שמגיעים לארץ או מקרובי המשפחה שלהם להבין ולהתמצא בכל התקנות האלה, גם אם התקנות האלה באמת הן חשובות והכרחיות.
סטס מיסז'ניקוב: ולכן אנחנו דיברנו אז בירושלים העניין הזה עוד לא נפתר אבל יש גם מקומות אחרים שאולי כדאי לעשות פשוט מיפוי של אותם מקומות ולבדוק אפשרות להכניס שם עובדים דוברי רוסית אפילו אם לא במסגרת תקנים בשלב הראשון אז אולי במסגרת מתנדבים.
סטס מיסז'ניקוב: אני יודע שקופות חולים לפעמים מכניסים מתנדבים לסניפים כדי שיעזרו עם הלחץ של הקהל.
סטס מיסז'ניקוב: זהו, אני רק מייחל ובטח אנחנו נשמע גם עדויות מהשטח אבל אני מאחל שהרפורמות שאתם הפעלתם תימשכנה לאותו כיוון חיובי ואנחנו נמשיך בשיתוף פעולה הדוק שגם התחלנו.
עודד סטלקוב: יש גם תלונות כאלו שביקשו ערבות?
סופה לנדבר: יש לנו.
סופה לנדבר: טוב רבותיי, מי מהאורחים שלנו רוצה לדבר?
סופה לנדבר: דברי בבקשה, תציגי את עצמך.
סופה לנדבר: קיבלנו לא מעט פניות מנזקקים.
סופה לנדבר: התפרסם מאמר שאומר שמדינת ישראל אישרה סכום של 3 שקלים לכל נזקק.
סופה לנדבר: שלחתי את העוזרת הפרלמנטרית שלי על מנת שתקנה - אני לא כל כך מתמצאת במחירים – מוצרים ב-3 שקלים.
סופה לנדבר: היא חיפשה המון זמן.
סופה לנדבר: מה שהיא הצליחה למצוא עובר את ה3 שקלים.
סופה לנדבר: מצד אחד זה מעורר חיוך, ומצד שני זה מעורר כעס עצום כלפי המדינה שהורידה מעצמה כל אחריות מכל העמותות.
סופה לנדבר: אני צריכה להודות ליושבי ראש העמותות על כך שהם באו, על כך שהם עושים עבודת קודש, כי אם לא הם מה היו עושים מיליון וחצי נזקקים.
סופה לנדבר: יחד עם זאת אני רוצה שנכניס קצת סדר לעניין.
סופה לנדבר: לפני שהתכנסה הישיבה הזאת ביקשתי בקשה לדיון מהיר בוועדת כספים.
סופה לנדבר: אני חושבת שלכל אדם ברור ומובן שסכום הכסף שהמדינה נותנת הוא סכום עלוב.
סופה לנדבר: המדינה לא יכולה להרשות לעצמה לעשות מה שהיא עושה.
סופה לנדבר: ביקשתי דיון מהיר בוועדת כספים.
סופה לנדבר: אנחנו היום צריכים לקבל אישור.
סופה לנדבר: אני רוצה שאחרי הישיבה יהיה ברור לציבור ולמנהיגי המדינה מה קורה, מה אנחנו יכולים לעשות עם זה.
סופה לנדבר: אני רוצה לדעת איך עמותה יכולה לפנות למשרד הרווחה, איפה מפרסמים את המקום שאליו יכול לפנות האדם הזקוק.
דוד כנפו: המדינה תומכת ומסייעת לאוכלוסייה הנזקקת בכל מה שקשור לקיום היום יומי באמצעות מענקים וקצבאות שמועברים לעמותות.
דוד כנפו: נכון שבשנים האחרונות זה קוצץ בצורה מאוד משמעותית, אבל זאת תוצאה של מדיניות ממשלתית כלכלית חברתית שיש לה את ההשפעות שאנחנו מכירים אותן.
דוד כנפו: עם כל הקשיים המשרד צריך שיהיו לו סדרי עדיפויות באשר למה הוא מטפל בצורה יותר משמעותית ויותר מלאה, באשר למה הוא עוסק בצורה פחות משמעותית.
דוד כנפו: אנחנו שמחים על כך שהקהילה מסייעת לאוכלוסייה.
דוד כנפו: אנחנו מסייעים ככל יכולתנו.
דוד כנפו: המשרד מתקצב בשנים האחרונות באמצעות התמיכות עמותות שעוסקות בקמחא דפסחא, חלוקת סלי מזון, בתי תמחוי שמופעלים במהלך השנה.
דוד כנפו: מדובר בסכום של 8 מיליון שקל בשנה.
דוד כנפו: חלק זה תקציב המשרד, חלק זה תקציב שבא מוועדת העזבונות וחלק זה מתרומות שניתנות למקומות הקדושים.
דוד כנפו: אנחנו מפרסמים את התמיכות האלו באמצעי התקשורת, באינטרנט.
דוד כנפו: כל עמותה רשאית להגיש את הבקשה שלה לסיוע.
דוד כנפו: העמותות שמגישות את הבקשות - יש חלק שלא מגישות ומסייעות בכוחות עצמן – יודעות את המבחנים.
דוד כנפו: הן מגישות את הבקשות בצורה מסודרת.
דוד כנפו: אנחנו בודקים את הבקשות, את הביצוע שלהן.
דוד כנפו: הרבה פעמים זה מבוסס על הרבה הצהרות ודיבורים.
דוד כנפו: אנחנו בודקים את זה הלכה למעשה.
דוד כנפו: הן מסייעות בהתאם לתקציב שיש להן.
דוד כנפו: השנה קיבלנו כ60 בקשות מעמותות שנמצאות על השולחן.
דוד כנפו: מחר בבוקר יש ישיבה של ועדת התמיכות.
דוד כנפו: בישיבה הזאת יובאו הבקשות לדיון ולבדיקה.
דוד כנפו: כ-3.2 מיליון יחולקו בהתאם לכמות סלי המזון שהן מחלקות, בהתאם למה שהן חילקו בשנים קודמות, בהתאם לתוכנית שלהן.
דוד כנפו: אנחנו רוצים שהעמותות האלו יסייעו לאוכלוסיות שנמצאות בפריפריה.
דוד כנפו: האזרח בסופו של דבר לא מקבל 3 שקלים אלא סל של כ100 שקל.
דוד כנפו: מתוך זה אנחנו משתתפים בכמה שקלים כדי לעודד ולסייע.
דוד כנפו: מתוך 11 מיליון שהן מבקשות מאיתנו אנחנו משתתפים ב3.2.
דוד כנפו: יש עמותות שלא מבקשות.
סופה לנדבר: חשבתם למה הן לא מבקשות?
סופה לנדבר: יכול להיות שהקריטריונים.
דוד כנפו: הקריטריונים לא קשים.
דוד כנפו: אנחנו דורשים קריטריונים מסודרים.
דוד כנפו: זה דורש ניהול חשבונות, הגשת מסמכים, בקרה, דיווח.
דוד כנפו: חלק מהעמותות מוותרות על כל התהליך.
דוד כנפו: הן מחלקות את מה שיש להן.
דוד כנפו: הן לא צריכות את המדינה שתתן להן 8 שקלים או 10 שקלים לסל.
דוד כנפו: יש עמותות שמבקשות אבל לא נענות כי הן לא מסודרות, כי הן לא עונות על הדרישות.
דוד כנפו: המבחנים ידועים וברורים.
דוד כנפו: אפשר לראות את זה.
דוד כנפו: זה לא דברים סודיים.
דוד כנפו: יש 60 עמותות שמקבלות.
סופה לנדבר: האם מפרסמים בכמה שפות, או רק בעברית?
דוד כנפו: על פי דרישת משרד המשפטים פתחנו את זה לעמותות שמחלקות מזון לנצרכים.
דוד כנפו: בשנה שעברה חילקנו ל52 עמותות שעברו את המבחן.
סופה לנדבר: כמה עמותות יש?
סופה לנדבר: אני מבינה שהגישו בקשה 60 עמותות.
דוד כנפו: בשנה שעברה הגישו 70 עמותות, כשמתוכן 52 קיבלו מאיתנו סיוע.
דוד כנפו: היקף הבקשה היה 15 מיליון.
דוד כנפו: אנחנו נתנו 3 מיליון מתוך 15.
יוכי אילוז: נכון להיום הגישו בקשה 65 עמותות.
יוכי אילוז: אני לא יודעת מאיפה המידע של 3 שקלים.
יוכי אילוז: אני נמצאת משנת 1998 במחלקת עזבונות.
יוכי אילוז: אף פעם לא הייתה השתתפות של 3 שקלים בסל.
יוכי אילוז: בשנה שעברה השתתפנו ב17 וחצי שקלים לסל מזון.
יוכי אילוז: אנחנו דורשים מעמותה שמחלקת ל500 ראשי אב ששני שליש מהמאזן המבוקר האחרון שלה יהיו למטרות צדקה וחסד.
יוכי אילוז: זה קטע קשה.
יוכי אילוז: יש הרבה כוללים, יש הרבה מוסדות שמתעסקים בעוד דברים.
יוכי אילוז: זה לא תלוי במשרד, זאת החלטה של דה-הרטוך ממשרד המשפטים.
יוכי אילוז: הוא אמר שהוא רוצה שהמשרד יעזור לעמותות שרוב הפעילות שלהן היא למטרת צדקה וחסד.
יוכי אילוז: מחלקת העזבונות של המשרד מקבלת בכל שנה 3% מכלל כספי עזבונות המדינה לנושאים של קמחא דפסחא, סלי מזון, בתי תמחוי, כאשר התקציב מתחלק שליש, שליש ושליש.
יוכי אילוז: השנה שינו את הכללים כי קיבלו עוד 200 מיליון שקל מקרן עזבונות המדינה.
יוכי אילוז: כנראה שהיו שם אנשים שעיניהם הייתה צרה והם העבירו למשרד שלהם הרבה יותר כסף מהנושאים האלה.
יוכי אילוז: הם שמעו שנקבל 2% מכספי הרווחה.
יוכי אילוז: לא יותר מ3 מיליון או פחות מ2 מיליון.
יוכי אילוז: בדקתי אם היועץ המשפטי לממשלה חתם על זה, אבל התברר לי שלא.
יוכי אילוז: אנחנו מדברים על כ2 מיליון אזרחים שנהנים מסלים לחג הפסח.
יוכי אילוז: אנחנו מדברים על ממוצע של 4 ילדים, שזה 6 נפשות.
יוכי אילוז: מי שמקבל קמחא דפסחא נהנה כל השנה מסלי מזון קבועים מהארגונים האלה.
יוכי אילוז: פסח זה משהו שאנחנו מתגברים באופן מיוחד.
יוכי אילוז: אנחנו בודקים את הרשימות השמיות מול מרשם התושבים במערכת אצלנו.
יוכי אילוז: מי שנפטר יוצא מהמערכת.
יוכי אילוז: המערכת עושה פעולת חילוק בין ההכנסות למספר הנפשות.
יוכי אילוז: היא משווה את זה לטבלת הביטוח הלאומי.
יוכי אילוז: המשרד לא יכול להשתתף כשעמותה אומרת שמשפחה מסוימת מרוויחה ב2 שקלים יותר ממה שנקבע.
יוכי אילוז: זה הסטנדרטים והכללים שמערכת התקצוב עובדת לפיהם.
יוכי אילוז: נופלות הרבה משפחות על הסעיף הזה.
יוכי אילוז: אנחנו מפרסמים בעיתונים הגדולים את שמות העמותות, את הטלפונים, את היישובים, כולל הקצבות שהמשרד הקציב לכל מי שהגיע למקורות האלה.
סופה לנדבר: איך העמותה מקבלת את השמות של הנזקקים?
יוכי אילוז: יש הפנייה של אגפי הרווחה בארץ.
יוכי אילוז: יש אנשים שמכירים, שיודעים על עמותות שמתעסקות בנושא.
יוכי אילוז: מן הסתם פותחים להם שם כרטיס, הם מביאים תלושי משכורת, בודקים שאכן המשפחה זקוקה למזון.
יוכי אילוז: זה מלווה כל השנה, לא רק בחגים.
יוכי אילוז: יש גם פרסום בעיתונים המקומיים.
פיני קבלו: הנושא הזה עולה כל שנה.
פיני קבלו: יש רשויות מקומיות שעוסקות בזה במהלך כל השנה.
פיני קבלו: בימי שישי אנחנו מעבירים מזון לאותן עמותות שאנחנו מסייעים בידן.
פיני קבלו: לרשויות המקומיות יש תקציב תמיכות שאיתו היא מסייעת לאותן קבוצות.
פיני קבלו: בהיותי ראש עיר הסתובבתי בעמותות.
פיני קבלו: אני אפילו מיסדתי תרומות.
פיני קבלו: הבעיה שניסיתי להתמודד איתה זה שחלק מהעמותות הן עמותות פוליטיות שמכניסות לתוך המערכת אנשים שאין בהם צורך, שגוזלים מאותם אלה שזקוקים.
פיני קבלו: קמות כל מיני עמותות מקומיות שיש להן עניין להתמודד לראשות העיר או למועצת העיר.
פיני קבלו: הן לא פועלות לפי רשימה שלשכות הרווחה מעבירות אליהן.
פיני קבלו: כראש עיר הייתי מפנה אליהן אנשים.
פיני קבלו: כל רשות עוסקת בזה.
פיני קבלו: האוכלוסייה של הנזקקים מתוחכמת.
פיני קבלו: אין הצלבה.
פיני קבלו: אם יש 4,5 עמותות ביישוב, אז אחד הולך ל4,5 מקומות, אחר לא זוכה בשום מקום.
פיני קבלו: צריך שתהיה איזו שהיא חקיקה, איזה שהוא סדר למי המדינה מסייעת.
פיני קבלו: מי שרוצה לתת שיתן למי שהוא רוצה, אבל אם המדינה נותנת, אז לפחות שהרשימות יינתנו ללשכות הרווחה לגבי האנשים שמלווים כל השנה וידועים כנזקקים.
סופה לנדבר: יש אנשים שהם ידועים, אבל יש אנשים שמצטרפים למעגל העוני.
סופה לנדבר: הכסף והסיוע בזמן המלחמה לא הגיע לכולם.
פיני קבלו: שהאנשים יירשמו, שהקריטריונים ייקבעו.
פיני קבלו: יש אנשים שאין צורך שיקבלו, אבל הם בכל זאת נכנסו והתרגלו לזה.
פיני קבלו: ראיתי את הניצול של הדברים האלה.
פיני קבלו: אנחנו צריכים לעשות איזה שהוא סדר.
פיני קבלו: ראשי העמותות עושים עבודה נהדרת.
פיני קבלו: אצלנו זה פועל כמעט כל השנה, נותנים כל יום שישי.
פיני קבלו: אין כמעט משפחה שאין לה מה לאכול ביום שישי.
פיני קבלו: אפילו אנשים שהגיעו אלינו בסוף שבוע הופנו מיד לאותם מקומות על-מנת שיסייעו להם.
פיני קבלו: הרשויות המקומיות עוסקות בזה.
פיני קבלו: יש לנו תקציב תמיכות.
פיני קבלו: אנחנו מפרסמים את התמיכות.
פיני קבלו: יש ועדת תמיכות שקבועה על ידי יועצת משפטית, מבקרת.
פיני קבלו: היא יושבת ומחלקת בצורה מאוד מסודרת.
פיני קבלו: כמובן שצריך להיות סדר באותן עמותות.
פיני קבלו: הן צריכות לתת דיווח על אותם כספים שהן מקבלות.
פיני קבלו: לא אחת נתקלתי בעמותה שקיבלה סיוע אבל לקחה את הקבוצה לסוף שבוע על-מנת לעשות ימי עיון ודברים אחרים.
סופה לנדבר: פיני, אתה אומר דבר שהוא לדעתי מאוד חמור.
פיני קבלו: ברגע שזה נודע והדיווח שלהן חזר אנחנו לא חידשנו.
פיני קבלו: אנחנו כראשי רשויות תומכים ומסייעים.
פיני קבלו: אני מציע שיהיה איזה שהוא סדר.
פיני קבלו: איפה שהמדינה שמה כסף הכסף צריך להגיע לאנשים רשומים.
פיני קבלו: העובדים הסוציאליים לא היו אוהבים שנותנים לכל דיכפין, אלא שתהיה רשימה מסודרת שתעבור מאחד לשני, כדי שאנשים לא ילכו ל3,4 מקומות על מנת לקבל.
פיני קבלו: בעניין הזה צריך להיות גוף שייקבע כללים לגבי איך פועלים בעמותות, דרך מי, מי הממליץ, מי המפנה.
דוד כנפו: הסיוע הממשלתי יכול להינתן רק אחרי שעמותה הוכיחה את הפעילות שלה באופן עצמאי ופעלה כמה שנים.
דוד כנפו: אנחנו לא מסייעים לעמותות חדשות שקמות חדשות לבקרים, אלא רק אחרי שהן מוכיחות פעילות של לפחות שנתיים.
דוד כנפו: אחר כך אנחנו בודקים שהן סייעו למשפחות שנה אחרי שנה.
נסים ציוני: אנחנו מקבלים ל"פתחון לב" אנשים שמגיעים עם צווי הפנייה מעובדות סוציאליות מכל רחבי הארץ.
נסים ציוני: חובה לעשות רשימה, כי יש אנשים שהולכים לכמה מקומות.
נסים ציוני: יש 1000 משפחות ברשימת המתנה.
נסים ציוני: אם זאת משפחה עם 2 ילדים או 3 ילדים אנחנו שמים אותה בהמתנה ומעדיפים לקבל משפחה עם 8, 9 ילדים.
ישראל גולומב: פיני דיבר על עמותות פוליטיות.
ישראל גולומב: מדובר באחוזים מאוד בודדים.
ישראל גולומב: זה לא עיקר הדברים.
ישראל גולומב: כשהמדינה נותנת סל של 100 שקלים והעמותות 1000, 1500 שקל, המדינה לא יכולה לקבוע לעמותה למי לתת את הכסף הזה.
ישראל גולומב: העמותות אוספות תרומות מחו"ל.
ישראל גולומב: יגידו להן איך לחלק את הכסף הזה?
ישראל גולומב: יקבעו להן רשימות?
ישראל גולומב: לרשות מקומית שנמצאת בתוכנית הבראה אין אפשרות להיכנס לוועדת תמיכות.
פיני קבלו: בתקציב שלה יש ועדת תמיכות.
ישראל גולומב: אין ועדות תמיכות לרשויות שנמצאות בתוכנית הבראה.
פיני קבלו: כשהייתי בתוכנית הבראה תמיד היה תקציב לתמיכות.
דוד קשאני: אנחנו עמותת "קול בשכונות".
דוד קשאני: מזה 10 שנים העמותה שלנו קיימת.
דוד קשאני: יכול להיות שתגיד שאנחנו עמותה פוליטית, אבל העובדה היא שאנחנו מחלקים מזון.
דוד קשאני: יש 4,5 שכונות בתל אביב שנמצאות אצלי ברשימה.
דוד קשאני: כשאני הולך לעובדת הסוציאלית של עיריית תל-אביב אני מביא לה את כל הרשימה.
דוד קשאני: כולם שם מתחת לקו העוני.
דוד קשאני: היא אומרת לי שאין לה בשבילי תקציב, שהיא לא יכולה לרשום את האנשים האלה ברשימה, שאני לא אקבל כלום.
סופה לנדבר: מי נותן לך כספים?
דוד קשאני: לא נותנים לי כספים.
דוד קשאני: אני פונה לארגון "לתת".
דוד קשאני: אומרים לי שאין לי תיק ניהול תקין ושאני לא יכול לקבל כלום.
דוד קשאני: בכדי לעשות ניהול תקין אני צריך חשב שיקבל הרבה כסף.
דוד קשאני: מאיפה אני אביא כסף לחשב?
דוד קשאני: צריך את הקריטריונים לשנות לדברים יותר קלים.
דוד קשאני: אני בטוח שהארגון שלו תקין, אבל הוא מחלק לעמותות יותר קטנות כמו העמותה שלי.
דוד קשאני: אני פונה לבית דניאל בתל-אביב.
דוד קשאני: בשנה שעברה קיבלתי מהם מעל 100 מנות.
דוד קשאני: אנחנו מסתובבים בשכונות האלו ומחלקים.
דוד קשאני: אם מדברים על הממשלה, אז הידיעה לגבי 3 שקלים נכונה.
דוד קשאני: קראתי המון מאמרים על ה3 שקלים האלה.
יוכי אילוז: גם אם משפחה פונה לשתי עמותות זה לא תמיד מספיק לה.
יוכי אילוז: זה שהם מתבזים ועומדים.
יוכי אילוז: .
סופה לנדבר: אנחנו צריכים לחשוב איך להגדיל את הסל.
סופה לנדבר: אתמול עמדתי על יד ילדה של אמא חד הורית.
סופה לנדבר: לא היה לאימא כסף בשביל לקנות ענבים.
סופה לנדבר: הילדה בכתה ליד החנות.
סופה לנדבר: זה דבר שלא נכנס לאף סל.
סופה לנדבר: את הקריטריונים צריכים לשנות.
סופה לנדבר: אתם צריכים להמליץ מה אתם עושים על-מנת לשנות את אותם קריטריונים.
סופה לנדבר: אני יושבת ראש עמותה.
סופה לנדבר: אני לא מקבלת סיוע.
סופה לנדבר: אני לפני 5 שנים הקמתי קרן לנזקקים.
סופה לנדבר: אין שם משפחות מרובות ילדים.
סופה לנדבר: מדובר בעולים ממדינות חבר העמים.
סופה לנדבר: אנחנו פעם אחת בשנה אוספים את הכספים דרך הטלוויזיה והתקשורת.
סופה לנדבר: אנחנו נותנים תרומות לאנשים.
סופה לנדבר: אתמול הפסקתי ישיבה באמצע כי לא יכולתי להחזיק מעמד.
סופה לנדבר: מדובר באנשים רעבים ללחם.
סופה לנדבר: לפי המנטליות שלנו לא כל כך מקובל לפנות ולבקש צדקה.
סופה לנדבר: במקרה כזה האנשים לא רשומים במשרד הרווחה, הם לא רשומים באף רשימה בעיר.
סופה לנדבר: לא רק עמותות צריכות לתת, אלא המדינה צריכה לחשוב איך היא מוחקת את הבושה.
סופה לנדבר: צריך לחשוב איך פותחים את אותן דלתות גם לאותם אנשים שאן להם מספר ילדים רב, שיש להם ילדה, שיש להם 2 ילדים.
סופה לנדבר: האנשים האלה זקוקים.
סופה לנדבר: בחגים צריכים לחשוב איך פותרים את הבעיה.
נתי גרינברג: יש לנו כ200 בקשות של משפחות שבאו מחבר העמים.
נתי גרינברג: הם באים עם הראש מושפל.
נתי גרינברג: זה לא האדם שפגשתי ברחוב.
נתי גרינברג: זה שונה כשאתה בא מתרבות שזה לא קיים.
נתי גרינברג: הוועדה הזאת צריכה שהבושה הזאת שהם רצים ממקום למקום תעבור מהעולם.
נתי גרינברג: אתה רואה אותם עם הפתקאות ביד.
נתי גרינברג: זה כל כך מביש, זה כל כך לא תורם.
נתי גרינברג: אולי אחת ולתמיד צריך לעשות רישום במחשב עם קריטריונים ולהגדיל את הסל, לא לבייש אותם כל פעם מחדש כשהם עוברים מכתובת לכתובת.
נתי גרינברג: הבושה לא נגמרת במקום אחד, היא הולכת איתם.
סופה לנדבר: אני עליתי ארצה בשנת 1979.
סופה לנדבר: אני בעלת תואר שני, בעלי רופא שיניים.
סופה לנדבר: עד שקיבלנו את האישורים לכל התארים שלנו לקח זמן.
סופה לנדבר: בגלל שהסל שניתן לעולים היה מוגבל בזמן בעלי הלך לעבוד.
סופה לנדבר: אי אפשר היה אז להעביר כספים מהמדינה.
סופה לנדבר: כמשפחה שהייתה במצב טוב באנו לחדר של 15 מטר.
סופה לנדבר: בגבול בלעתי יהלום שהיה צריך לתת לי אפשרות קיום.
סופה לנדבר: הגעתי אחרי שהבן שלי נפטר.
סופה לנדבר: אמרתי לבעל שלי שאם אני אהיה רעבה זה לא יהיה נורא, אבל הילדה שלנו צריכה לקבל מה שהיא קיבלה תמיד.
סופה לנדבר: אני לא אכלתי במשך שנתיים.
סופה לנדבר: בעלי היה צריך לעבוד בעבודה פיזית קשה.
סופה לנדבר: עד שהוא קיבל רשיון ופתח קליניקה עבר זמן.
סופה לנדבר: הוא היה עובד במפעל מסוים.
סופה לנדבר: לקראת השבת אחד מהבעלים נתן לו ניילון עם תפוזים.
סופה לנדבר: כשהוא הגיע עם התפוזים האלה אני פרצתי בבכי.
סופה לנדבר: אמרתי: "מה, אני היום ענייה שאתה מביא לי נדבות שנתתי לאחרים".
סופה לנדבר: זה בדיוק מגדיר את המצב של מה שקורה עם כל עולה.
סופה לנדבר: הוא מגדיר את עצמו כעני במדינה.
סופה לנדבר: הוא עובר איזו שהיא תקופה של קליטה.
סופה לנדבר: אני יודעת שברוב הרשימות אין עולים ממדינות חבר המדינה.
סופה לנדבר: גם במדינת ישראל הקליטה היא קשה.
סופה לנדבר: חלק לא קטן של האנשים האלה זקוקים לחבילות האלו.
סופה לנדבר: הסיוע הזה לא מגיע לעולים האלה.
רונן זינגר: ההתמודדות שאנחנו מדברים עליה של לבוא ולעזור לתושב ולאזרח היא יום יומית.
רונן זינגר: זה מחריף בזמן החגים.
רונן זינגר: אולי הקריטריונים לא מתאימים, אולי נדרש שינוי.
רונן זינגר: גם אם יהיה שינוי והקריטריונים ישתנו אנחנו תמיד נחזור לעניין שהתקציב הוא תקציב קטן ולא נותן מענה.
רונן זינגר: זה הכל מתחיל מתקציב שצריך לגדול משמעותית.
רונן זינגר: רק אחר כך צריך לתת קריטריונים ושתהיה איזו שהיא ועדה של עמותה על בסיס קבוע שתוכל לדון בנושא הזה ולפתח אותו.
רונן זינגר: אני לא רואה התייחסות נקודתית שיכולה להוביל לשינוי שרוצים להוביל.
רונן זינגר: גם כשמדובר על עירייה, על רשימות, על מי יגיע לאן, מי יהיה הגורם המפנה, האם זה יהיה אשת הקשר של משאבי הקהילה של העירייה שתרכז מספר עמותות בעיר אחת גדולה, זה בדרך כלל קורה אך ורק בזמן חגים.
בתיה קלוש: אנחנו כבר 4 שנים פועלים כדי להבין מה קורה בשטח, מה הבעיות שגורמות לחוסר תקציב, לאי התאמה.
בתיה קלוש: אחד מהדברים שבדקנו היה מיפוי של כל העמותות שנמצאות בארץ, איפה הן נמצאות, במה הן פועלות.
בתיה קלוש: אני אשמח לספק את המיפוי.
בתיה קלוש: גילינו שיש יותר מ300 עמותות שרשומות שעוסקות בחלוקת מזון.
בתיה קלוש: יש גורמים אחרים שלא רשומים כעמותות.
בתיה קלוש: אחת מהמטרות שלנו אחרי המיפוי הייתה להקים ארגון גג של כל העמותות שעוסקות בחלוקת מזון בארץ.
בתיה קלוש: בארצות אחרות בעולם יש פדרציה של כל העמותות שעוסקות בנושא.
בתיה קלוש: הארגון הזה עוסק כסוכן בין התעשיינים לעמותות.
בתיה קלוש: גייסנו יותר מ15 מיליון דולר על מנת להקים את זה.
בתיה קלוש: אנחנו מתכוונים בזריזות להתחיל את הדברים.
בתיה קלוש: אני מקווה שהארגון הזה יוכל לענות על הבעיות של אספקת מזון.
בתיה קלוש: זה ארגון גג של כל העמותות שעוסקות בחלוקת מזון.
בתיה קלוש: הוא מייצג את כל העמותות.
בתיה קלוש: הוא דואג שתהיה יכולת לארגונים לחלק מזון, שתהיה יכולת לעמותות לעבוד מול כל אותם התעשיינים.
רונן זינגר: אני מדבר על למקסם את מה שהעמותות כבר עושות.
רונן זינגר: העמותות ישמרו על הפעילות שלהן כדי שהיא תגדל, כדי שהיא תהיה יעילה יותר.
רונן זינגר: יהיה מרכז שיקשר בין כל העמותות.
סופה לנדבר: יש לך איזו שהיא בקשה ממשרד הרווחה, ממשרד האוצר?
סופה לנדבר: האם יש לך הצעה?
סופה לנדבר: אני מבינה שאתם תולים על הכתפיים של העמותות דבר שהוא לא רק מוגדר כמצווה אלא מוגדר כדרך חיים.
סופה לנדבר: לעזור לזולת זה דבר שלא רק כתוב בתורה.
סופה לנדבר: אני מתנגדת לכך שהכל יהיה תלוי בעמותות ובמעשים של אנשים.
סופה לנדבר: איפה המדינה?
סופה לנדבר: הצטרף אלינו רפי לבקוביץ.
סופה לנדבר: אני צריכה להודות לו.
סופה לנדבר: לפני שבועיים סיימנו לחלק 500 שמיכות.
סופה לנדבר: אני בזמנו נכנסתי יחד עם פעילים כדי לחלק שמיכות ותנורים.
סופה לנדבר: כל הקשישים אמרו שהם לא רוצים תנורים אלא שמיכות כי אין להם כסף לחשמל.
סופה לנדבר: פניתי לראש הממשלה דאז, אריק שרון, והתחלנו להחתים אנשים על חוק חימום לכל הבית.
סופה לנדבר: השבוע החוק הזה יעבור בקריאה שנייה ושלישית.